CELEX: 62008CA0545
Language: hu
Date: 2010-05-06 00:00:00
Title: C-545/08. sz. ügy: A Bíróság (harmadik tanács) 2010. május 6-i ítélete — Európai Bizottság kontra Lengyel Köztársaság (Tagállami kötelezettségszegés — Elektronikus hírközlés — 2002/21/EK és 2002/22/EK irányelvek — Szélessávú szolgáltató — A szélessávú szolgáltatásokra vonatkozó díjak engedélyeztetésére és e szolgáltatások nyújtásának költségei alapján való megállapítására vonatkozó kötelezettség előírása — Piaci elemzés hiánya)

3.7.2010   
            
            
               HU
            
            
               Az Európai Unió Hivatalos Lapja
            
            
               C 179/8
            
         A Bíróság (harmadik tanács) 2010. május 6-i ítélete — Európai Bizottság kontra Lengyel Köztársaság
   (C-545/08. sz. ügy) (1)
   
   (Tagállami kötelezettségszegés - Elektronikus hírközlés - 2002/21/EK és 2002/22/EK irányelvek - Szélessávú szolgáltató - A szélessávú szolgáltatásokra vonatkozó díjak engedélyeztetésére és e szolgáltatások nyújtásának költségei alapján való megállapítására vonatkozó kötelezettség előírása - Piaci elemzés hiánya)
   2010/C 179/11
   Az eljárás nyelve: lengyel
   
      Felek
   
   
      Felperes: Európai Bizottság (képviselők: A. Nijenhuis és K. Mojzesowicz meghatalmazottak)
   
      Alperes: Lengyel Köztársaság (képviselők: M. Dowgielewicz és M. Szpunar meghatalmazottak)
   
      Tárgy
   
   Tagállami kötelezettségszegés — Az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról szóló, 2002. március 7-i 2002/22/EK európai parlamenti és tanácsi irányelv („Egyetemes szolgáltatási irányelv”) (HL L 108., 51. o.; magyar nyelvű különkiadás 13. fejezet, 29. kötet, 367. o.) 16. és 17. cikkének, valamint az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK európai parlamenti és tanácsi irányelv („Keretirányelv”) (HL L 108., 33. o.; magyar nyelvű különkiadás 13. fejezet, 29. kötet, 349. o.) 16. és 27. cikkének megsértése — Az üzemeltetővel szemben a szélessávú szolgáltatásokra vonatkozó kiskereskedelmi díjszabás engedélyeztetésére vonatkozó kötelezettség előzetes piaci elemzés nélküli megállapítása
   
      Rendelkező rész
   
   
               1.
            
            
               A Lengyel Köztársaság — mivel a szélessávú szolgáltatásokra vonatkozó kiskereskedelmi díjszabást előzetes piaci elemzés elvégzése nélkül szabályozta — nem teljesítette az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról szóló, 2002. március 7-i 2002/22/EK európai parlamenti és tanácsi irányelv („Egyetemes szolgáltatási irányelv”) 16. és 17. cikkének, valamint az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK európai parlamenti és tanácsi irányelv („Keretirányelv”) 16. és 27. cikkének együttesen értelmezett rendelkezéseiből eredő kötelezettségeit.
            
         
               2.
            
            
               A Bíróság a Lengyel Köztárságot kötelezi a költségek viselésére.
            
         
      (1)  HL C 82., 2009.4.4.